wickkiey/tamil-wikipedia-chunked huggingface dataset:
# மாநிலங்களவைத் தேர்தல்கள் 2009

## தேர்தல்கள்

### ஓய்வு பெற்ற உறுப்பினர்கள்

மாநில - உறுப்பினர் - கட்சி
| - | ஜம்மு காசுமீர் | எஸ். தர்லோக் சிங் | ஜேகேபிடிபி | நவம்பர் 2008-ல் ஓய்வு பெற்றனர் |
| --- | --- | --- | --- | --- |
| ஜம்மு காசுமீர் | சைபுதீன் சோசு | இதேகா |  |  |
| ஜம்மு காசுமீர் | பாரூக் அப்துல்லா | ஜேகேஎன்சி |  |  |
| ஜம்மு காசுமீர் | அசுலாம் சௌத்ரி முகமது | ஜேகேபிடிபி |  |  |
| கேரளா | கே.சந்திரன் பிள்ளை | சிபிஎம் |  |  |
| கேரளா | தென்னல பாலகிருஷ்ண பிள்ளை | இதேகா |  |  |
| கேரளா | வயலார் ரவி | இதேகா |  |  |
| புதுச்சேரி | வே. நாராயணசாமி | இதேகா | } |  |  
1.  
1.  
1.
# மாநிலங்களவைத் தேர்தல்கள் 2009

## இடைத்தேர்தல்

ஆந்திரப் பிரதேசம், ஜார்கண்ட்டு மற்றும் உத்தரப் பிரதேசம், மற்றும் பீகார் ஆகிய மாநிலங்களிலிருந்து காலியாக உள்ள இடங்களுக்கும் இடைத்தேர்தல் நடத்தப்பட்டது.
| ஆந்திரப் பிரதேசம் | என். ஜனார்த்தன ரெட்டி | இதேகா | 23 மார்ச் 2009 | 21 சூன் 2010 வரை |  |
| --- | --- | --- | --- | --- | --- |
| சார்க்கண்டு | தீரஜ் பிரசாத் சாஹு | இதேகா | 20 சூன் 2009 | 07/07/2010 வரை |  |
| உத்தரப்பிரதேசம் | கங்கா சரண் ராஜ்புத் | பஜக | 20 சூன் 2009 | 02/04/2012 வரை |  |
| உத்தரப்பிரதேசம் | சிறீராம் பால் | பஜக | 20 சூன் 2009 | 04/07/2010 வரை |  |
| சார்க்கண்டு | ஜே. எச். ஹேமந்த் சோரன் | சாமுமோ | 20 சூன் 2009 | 07/07/2010 வரை |  |
| பீகார் | ஜார்ஜ் பெர்னாண்டஸ் | ஜத | 4 ஆகத்து 2009 | 07/07/2010 வரை |  |
| பீகார் | அனில் குமார் சஹானி | ஐஜத | 8 சனவரி 2010 | 02 ஏப்ரல் 2012 வரை | } |
# திலீப் பாண்டியா

**திலிப்பாய் சிவ்சங்கர்பாய் பாண்டியா** (*Dilip Pandya*)(பிறப்பு: சனவரி 30, 1944 பஞ்ச்கனி, சாத்தாரா மாவட்டம், மகாராட்டிரா) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். பாரதிய ஜனதா கட்சியினைச் சார்ந்த அரசியல்வாதியான இவர் ஏப்ரல் 2011 முதல் இந்திய நாடாளுமன்ற மேல்சபையான மாநிலங்களவை உறுப்பினராக குசராத்து மாநிலத்தை பிரதிநிதித்துவம் வகையில் 2017 வரை பதவி வகித்தார்.
# எசு. திவ்யதர்சினி

**எசு. திவ்யதர்சினி** (*S. Divyadarshini*) 2011 ஆம் ஆண்டு தொகுதியைச் சேர்ந்த இந்திய ஆட்சிப்பணி அலுவலர் ஆவார். 2010 ஆம் ஆண்டு நடைபெற்ற அகில இந்திய ஆட்சிப் பணி தேர்வுகளில் தன்னுடைய 24 ஆவது வயதில் வெற்றி பெற்று தேசிய அளவில் முதலிடம் பெற்றார். முதல் முயற்சியில் வெற்றி பெற இயலாவிட்டாலும் அதன் பின்னர் ஓராண்டு காலம் கடுமையாக உழைத்து இரண்டாவது முயற்சியில் திவ்யதர்சினி இந்த வெற்றியை ஈட்டினார். 2012-13 ஆம் ஆண்டில் கோயம்புத்தூர் உதவி ஆட்சியராகப் பொறுப்பேற்று தனது ஆட்சிப் பணியை தொடங்கினார்.  
2013-15 ஆம் ஆண்டுக் காலத்தில் நாகப்பட்டினம் மாவட்டத்தில் உள்ள மயிலாடுதுறையில் சார் ஆட்சியராகப் பணிபுரிந்தார். பின்னர் திருச்சி ஆட்சியராக இருந்த எசு.பி.கார்த்திகாவுக்கு பதிலாக இவர் மாவட்ட ஆட்சித்தலைவராக நியமிக்கப்பட்டார். மிகவும் எளிமையான தோற்றம், நேர்மையான அணுகுமுறை ஆகியவற்றால் மிக குறுகிய காலத்தில் மக்களிடம் நற்பெயர் பெற்று தொடர்ந்து பணிபுரிந்து வருகிறார். துணை உள்துறை செயலாளராகவும், பொதுப்பணித்துறை செயலாளராகவும் பதவி வகித்துள்ளார். புதிதாக உருவாக்கப்பட்ட ராணிப்பேட்டை மாவட்டத்தின் முதல் மாவட்ட ஆட்சியராகவும் இவர் நியமிக்கப்பட்டார். தருமபுரி மாவட்டத்தின் 44-ஆவது ஆட்சியராக 19.05.2021 அன்று எசு.திவ்யதர்சினி பொறுப்பேற்றார். தற்போது தமிழ்நாடு மகளிர் மேம்பாட்டு ஆணையத்தின் நிர்வாக இயக்குநராகப் பணிபுரிந்து வருகிறார்.
# எசு. திவ்யதர்சினி

## வாழ்க்கைக் குறிப்பு

திவ்யதர்சினி சென்னையில் பிறந்து வளர்ந்தார். தந்தை வி சண்முகம் ஒரு தனியார் ஆலோசகராகவும், தாய் எசு பத்மாவதி ஒரு இல்லத்தரசியாகவும் உள்ளனர். பெங்களூரில் வேலை செய்யும் பிரியதர்சினி என்றொரு அக்காவும் கோகுல்நாத் என்ற ஒரு தம்பியும் சேர்ந்தது திவ்யதர்சினியின் குடும்பமாகும். நடுவண் இடைநிலைக் கல்வி வாரியம் நடத்தும் 10 ஆம் வகுப்புத் தேர்வில் 74% மதிப்பெண்களையும், 12ஆம் வகுப்பில் 86% மதிப்பெண்களையும் பெற்று தேர்ச்சி பெற்றார். பிறகு சென்னையில் உள்ள டாக்டர் அம்பேத்கர் சட்டப் பல்கலைக்கழகத்தில் சட்டம் படித்தார்.
# எசு. திவ்யதர்சினி

## செயல்பாடுகள்

- மக்கள் குறைதீர்ப்பு கூட்டத்தில் மனு அளிக்க வரும் மக்களிடம் அவர்களது குறைகளை கேட்டறிந்து உடனடியாக தொடர்புடைய துறை அதிகாரிகளை அழைத்து விசாரணை நடத்தி அனைவரிடத்திலும் வரவேற்பை பெற்றார்.
- மாணவர்களுக்கு தன்னம்பிக்கை அளிக்கும் வகையில் பள்ளி, கல்லூரிகளுக்கு நேரடியாக சென்று மேடைகளில் உத்வேகத்துடன் பேசி மாணவர்களின் கவனத்தை ஈர்த்தார்.
- மருத்துவத் தகுதித் தேர்வில் வெற்றி பெற்ற அரசுப் பள்ளி மாணவர்கள் 33 பேரை நேரில் அழைத்து அவர்களுக்கு பரிசுகள் வழங்கி வாழ்த்தினார்.
- மாற்றுத்திறனாளிகள், விவசாயிகள், இளைஞர்கள் என அவர்களது தேவைகளை அறிந்து அதனை பூர்த்தி செய்யும் நடவடிக்கையில் துரிதமாக செயல்பட்டார். மணியம்பாடி பகுதியில் திருந்தியமைக்கப்பட்ட பயிர் காப்பீட்டு திட்டத்தின் கீழ் பயிரிடப்பட்ட நவரை நெற்பயிரை ஆய்வு செய்ததோடு, வயயில் இறங்கி நெற்கதிர்களை அறுவடை செய்ததை இதற்கு உதாரணமாகக் கூறலாம்.
- தருமபுரி மாவட்டம் இலக்கியம்பட்டி ஊராட்சி செந்தில் நகரில் இல்லம் தேடிக் கல்வி திட்ட மையத்தினைத் திறந்து வைத்து மாணவ மாணவிகளுடன் கலந்து உரையாடினார். கொண்டகர அள்ளி ஊராட்சிக்கு உட்பட்ட வத்தல்மலை அரசு பள்ளியை ஆய்வு செய்யச் சென்று அங்கு குழந்தைகளுடன் உரையாடல் நிகழ்த்தினார்.
- ஆட்சியராக பொறுப்பேற்ற பிறகு பல்வேறு தனியார் வேலைவாய்ப்பு முகாம்களை நடத்தி பல்லாயிரம் பேருக்கு வேலை வாய்ப்பினை ஏற்படுத்தினார்.
- தருமபுரி அரசு மருத்துவ கல்லூரி மருத்துவமனையில் நோயாளிகளின் பயன்பாட்டிற்காக ஆட்சியர் விருப்புரிமை நிதியில் இருந்து ரூ.6.72 லட்சம் மதிப்பீட்டில் புதிய மின்கல சீறுந்து வாங்கச் செய்து அதன் சேவையை தொடங்கி வைத்தார்.
# சங்கனூர்

**சங்கனூர்** (*Sanganoor*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். கோயம்புத்தூரின் டவுன் ஹாலில் கோயில் கொண்டுள்ள கோயம்புத்தூரின் காவல் தெய்வம் என்று கருதப்படும் கோனியம்மன், 1710 ஆம் ஆண்டில் கோயம்புத்தூரில் ஏற்பட்ட பெருவெள்ளத்திற்கு முன் சங்கனூரில், சங்கனூர் ஓடை என்று அழைக்கப்படுகிற சங்கனூர் பள்ளம் அருகில் கோயில் கொண்டு அருள்பாலித்தார். சங்கனூர் ஓடையில் வெள்ளம் பெருக்கெடுத்து ஓடியதால், கோனியம்மன் மூலவர் சிலை அங்கிருந்து அகற்றப்பட்டு, தற்போதைய டவுன்ஹால் பகுதியில் பிரதிட்டை செய்யப்பட்டுள்ளது.  
11 கி.மீ. நீள சங்கனூர் ஓடையானது, சில தசாப்தங்களாக, நீரோட்டமின்றி வற்றிக் கிடப்பதால், பயனற்ற நிலையில் காணப்படுகிறது. அருகிலுள்ள கணுவாய் தடுப்பணை மற்றும் தடாகம் பகுதியில், நீரோட்டம் வழித்தடங்களில் செங்கல் சூளைகளுக்காக மணல் சுரண்டி, ஏற்பட்ட மிக ஆழமான பள்ளங்களினால், தடாகம் பள்ளத்தாக்கில் நீர்வரத்து தடைபட்டது. இதனால், இதன் கரைகளைப் பலப்படுத்தி, சாலைகளை செப்பனிட்டு, இலகு ரக வாகனங்கள் பயன்பாட்டிற்காக, திட்டப் பணிகள் ஆரம்பிக்க, 2021 ஆம் ஆண்டு நவம்பர் மாதம் தமிழ்நாடு முதலமைச்சரால் அடிக்கல் நாட்டப்பட்டது. அதன்படி பணிகள் நடைபெற்று வந்த நிலையில், சில முக்கிய காரணங்களால் பணிகள் தற்காலிகமாக நிறுத்தி வைக்கப்பட்டுள்ளன. மாவட்டங்களின் கட்டமைப்பு வசதிகளை மேம்படுத்தவும், கட்டுமானங்களுக்கான திட்ட அனுமதியை விரைவுபடுத்தவும் பெருநகர வளர்ச்சிக் குழுமங்கள் உருவாக்கப்படுகின்றன. அவ்வகையில் கோயமுத்தூர் பெருநகர வளர்ச்சிக் குழுமம் உருவாக்கம் செய்வதற்காக, தமிழ்நாடு அரசால் அறிவிக்கப்பட்ட 118 வருவாய் கிராமங்களில், கோவை வடக்கு தாலுகாவுக்கு உட்பட்ட சங்கனூர் பகுதியும் ஒன்று.
# சங்கனூர்

## அமைவிடம்

கடல் மட்டத்திலிருந்து சுமார் 455 மீட்டர் உயரத்தில் அமைந்துள்ள சங்கனூர் ஊரின் புவியியல் ஆள்கூறுகள் 11°02'08.5"N, 76°57'19.8"E (அதாவது, 11.035700°N, 76.955500°E) ஆகும்.
# சங்கனூர்

## அருகிலுள்ள ஊர்கள்

கோயம்புத்தூர், காந்திபுரம், ஆவாரம்பாளையம், டாடாபாத், சாய்பாபா காலனி, சிவானந்தா காலனி, கணபதி, ஆர். எஸ். புரம், கவுண்டம்பாளையம், துடியலூர், சின்னவேடம்பட்டி, மணியகாரன்பாளையம், நல்லாம்பாளையம் மற்றும் பாப்பநாயக்கன் பாளையம் ஆகியவை சங்கனூருக்கு அருகிலுள்ள ஊர்களாகும்.
# சங்கனூர்

## போக்குவரத்து

### சாலைப் போக்குவரத்து

அரசு மற்றும் தனியார் போக்குவரத்து நிறுவனங்கள் மூலம் குறிப்பிடத்தக்க அளவில் சங்கனூர் பகுதிக்கு பேருந்து சேவைகள் இயக்கப்படுகின்றன.
# சங்கனூர்

## போக்குவரத்து

### தொடருந்து போக்குவரத்து

சங்கனூரிலிருந்து சுமார் 2.5 கி.மீ. தூரத்தில் கோயம்புத்தூர் வடக்கு தொடருந்து நிலையமும், சுமார் 5 கி.மீ. தொலைவில் 24 மணி நேரமும் சுறுசுறுப்பாகக் செயல்படும் கோயம்புத்தூர் சந்திப்பு தொடருந்து நிலையம் ஆகியவையும் உள்ளன.
# சங்கனூர்

## போக்குவரத்து

### வான்வழிப் போக்குவரத்து

கோயம்புத்தூர் பன்னாட்டு வானூர்தி நிலையம், சங்கனூரிலிருந்து சுமார் 12 கி.மீ. தொலைவில் உள்ளது.
# சங்கனூர்

## கல்வி

### பள்ளி

35 வருடங்களுக்கும் மேலாக சங்கனூரில் சேவை புரிந்து வருகிறது, இங்குள்ள குழந்தை இயேசு மெட்ரிகுலேஷன் மேல்நிலைப் பள்ளி.
# சங்கனூர்

## ஆன்மீகம்

### கோயில்

சங்கனூரில், சங்கனூர் சாலை மற்றும் காந்திஜி சாலை சந்திப்பிற்கு அருகில் ஐயப்பன் கோயில் ஒன்று உள்ளது. சங்கனூர் சாலையில் ஞானமூர்த்தீஸ்வரர் சமேத முத்தாரம்மன் கோயில் ஒன்றும் உள்ளது.
# சங்கனூர்

## அரசியல்

சங்கனூர் பகுதியானது, கோயம்புத்தூர் வடக்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் அம்மன் கே. அர்ஜுனன். மேலும் இப்பகுதி, கோயம்புத்தூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக பி. ஆர். நடராஜன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# நாராயணேசுவர் மகாதேவ் மந்திர்

**நாராயணேசுவர் மகாதேவ் மந்திர்** (*Narayaneshwar Mahadev Mandir*) மற்றும் புனேசுவர் மகாதேவ் மந்திர் ஆகியவை புனேவில் உள்ள இரண்டு கோயில்களாகும். நிசாமுதீன் மற்றும் பிற மத போதகர்கள் தலைமையிலான தில்லி சுல்தானகத்தின் ஆட்சியின் கீழ் இவை இடிக்கப்பட்டன. இரண்டு சாமியார்கள் பின்னர் அங்கேயே அடக்கம் செய்யப்பட்டனர். நாராயணேசுவர் கோவிலின் மேல் கட்டப்பட்டுள்ள தர்கா இப்போது 'தோர்லா (மூத்த) சேக் சல்லா தர்காவா என்ற பெயரில் இங்கு உள்ளது. சனிவார் வாடாவிலிருந்து வெகு தொலைவில் முத்தா ஆற்றின் கரையில் இந்த தர்கா அமைந்துள்ளது.  
புனே நகரில் உள்ள பாடலேசுவரருக்குப் பிறகு, இந்த கோயில் அதன் அசல் வடிவத்தில் இல்லை என்றாலும், ஆரம்பகால பெயரிடப்பட்ட கோயில்களில் ஒன்றாக உள்ளது.
# புனேசுவர் மகாதேவ் மந்திர்

**புனேசுவர் மகாதேவ் மந்திர்** (*Punyeshwar Mahadev Mandir*) இந்தியாவின் மகாராட்டிர மாநிலம் புனேவில் முத்தா நதிக்கரையில் அமைந்துள்ள ஒரு சிவன் கோயிலாகும். புனேசுவருடன் நாராயணேசுவர் என்ற மற்றொரு கோயிலும் இருந்தது. பதின்மூன்றாம் நூற்றாண்டின் பிற்பகுதியில் புனேசுவர் கோவில் இடிக்கப்பட்டது. தற்போது தக்தா (இளைய) சேக் சல்லா தர்கா என்ற பெயரில் ஒரு தர்காவாக மாற்றப்பட்டுள்ளது. இன்றுவரை கோயில் அதன் அமைக்கப்பட்ட இடத்தில் இருந்து வருகிறது. அதே நேரத்தில் நாராயணேசுவர் மூத்த சேக் சல்லா தர்காவாக மாற்றப்பட்டது. 2006 ஆம் ஆண்டில், ஆற்றின் குறுக்கே ஒரு சுவர் இடிந்து தர்காவின் கீழ் புனேசுவர் கோவிலின் பழமையான கலைப்பொருட்கள் கண்டுபிடிக்கப்பட்டன.  
புனே நகரில் உள்ள பாடலேசுவரருக்குப் பிறகு, இந்த கோயில் அதன் அசல் வடிவத்தில் இல்லை என்றாலும், ஆரம்பகால பெயரிடப்பட்ட கோயில்களில் ஒன்றாக உள்ளது.  
புனே நகரம் புனேசுவர் கோயிலின் பெயரால் அழைக்கப்படுகிறது.
# இரத்தினபுரி, கோயம்புத்தூர்

**இரத்தினபுரி** (*Rathinapuri*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். இங்கு மக்கள் குடியிருப்புகள் நெருக்கத்துடன் இருப்பதுடன், சிறு தொழிற்சாலைகளும் அதிக அளவில் காணப்படுகின்றன. 2022 ஆம் ஆண்டு அக்டோபர் மாதம் 23 ஆம் நாள், கோவையில் தீயசக்திகளால் நடத்தப்பட்ட கார் வெடிப்பு சம்பந்தமாக, இந்திய தேசிய புலனாய்வு முகமையால் கோயம்புத்தூரில், தீவிரவாதிகளுடன் தொடர்புடையவர்களைத் தேடும் சோதனைகள் நடைபெற்ற தமிழ்நாட்டிலுள்ள 45 இடங்களில் இரத்தினபுரியும் ஒன்று.
# இரத்தினபுரி, கோயம்புத்தூர்

## அமைவிடம்

கடல் மட்டத்திலிருந்து சுமார் 441 மீட்டர் உயரத்தில் அமைந்துள்ள இரத்தினபுரி பகுதியின் புவியியல் ஆள்கூறுகள் 11°01'36.8"N, 76°58'04.4"E (அதாவது, 11.026900°N, 76.967900°E) ஆகும்.
# இரத்தினபுரி, கோயம்புத்தூர்

## அருகிலுள்ள ஊர்கள்

கோயம்புத்தூர், காந்திபுரம், ஆவாரம்பாளையம், டாடாபாத், சங்கனூர், சாய்பாபா காலனி, சிவானந்தா காலனி, ஆர். எஸ். புரம், கவுண்டம்பாளையம், துடியலூர், கணபதி, சின்னவேடம்பட்டி, மணியகாரன்பாளையம், நல்லாம்பாளையம் மற்றும் பாப்பநாயக்கன் பாளையம் ஆகியவை இரத்தினபுரிக்கு அருகிலுள்ள முக்கிய ஊர்களாகும்.
# இரத்தினபுரி, கோயம்புத்தூர்

## போக்குவரத்து

### சாலைப் போக்குவரத்து

இரத்தினபுரி பகுதிக்கு அரசு மற்றும் தனியார் போக்குவரத்து நிறுவனங்கள் மூலம் குறிப்பிடத்தக்க அளவில் பேருந்து சேவைகள் இயக்கப்படுகின்றன.
# இரத்தினபுரி, கோயம்புத்தூர்

## போக்குவரத்து

### தொடருந்து போக்குவரத்து

இரத்தினபுரியிலிருந்து சுமார் 2.5 கி.மீ. தூரத்தில் கோயம்புத்தூர் வடக்கு தொடருந்து நிலையமும், சுமார் 4 கி.மீ. தொலைவில் 24 மணி நேரமும் சுறுசுறுப்பாகக் காணப்படும் கோயம்புத்தூர் சந்திப்பு தொடருந்து நிலையம் ஆகியவையும் உள்ளன.
# இரத்தினபுரி, கோயம்புத்தூர்

## போக்குவரத்து

### வான்வழிப் போக்குவரத்து

கோயம்புத்தூர் பன்னாட்டு வானூர்தி நிலையம், இரத்தினபுரியிலிருந்து சுமார் 10 கி.மீ. தொலைவில் உள்ளது.
# இரத்தினபுரி, கோயம்புத்தூர்

## கல்வி

### பள்ளி

மாநகராட்சி மேல்நிலைப் பள்ளி ஒன்று இரத்தினபுரியில் உள்ளது. இப்பள்ளியில், கலைஞரின் வருமுன் காப்போம் திட்டத்தின் கீழ், கோயம்புத்தூர் மாநகராட்சி சார்பில் சிறப்பு மருத்துவ முகாம் ஒன்று 26-11-2022 அன்று நடத்தப்பட்டது.
# இரத்தினபுரி, கோயம்புத்தூர்

## ஆன்மீகம்

### கோயில்

தமிழக அரசின் இந்து சமய அறநிலையத் துறை கட்டுப்பாட்டில் உள்ள இரத்தினபுரி தண்டுமாரியம்மன் கோயில் இங்கு அமைந்துள்ளது.
# இரத்தினபுரி, கோயம்புத்தூர்

## அரசியல்

இரத்தினபுரி பகுதியானது, கோயம்புத்தூர் வடக்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் அம்மன் கே. அர்ஜுனன். மேலும் இப்பகுதி, கோயம்புத்தூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக பி. ஆர். நடராஜன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# வளைந்த பிரமிடு

**வளைந்த பிரமிடு** (**Bent Pyramid**), பண்டைய எகிப்தை ஆண்ட பழைய எகிப்து இராச்சியத்தை ஆண்ட நான்காம் வம்சத்தை நிறுவிய மன்னர் சினெபெரு (கிமு 2613 முதல் கிமு 2589) எகிப்தில் செம்பிரமிடு, மெய்தும் பிரமிடு போன்ற பிரமிடுகளையும், துணை பிரமிடுகளையும் நிறுவினார். அதில் தனது இரண்டாவதான இந்த வளைந்த பிரமிடுவை, தற்கால கெய்ரோவிற்கு தெற்கு 40 கிலோ மீட்டர் தொலைவில் உள்ள தச்சூர் நகரத்தில் நிறுவினார்.  
வளைந்த பிரமிடு 54 டிகிரி சாய்வில் உயர்ந்து, மேல் பகுதி (47 மீட்டருக்கு மேல்) 43 டிகிரி கோணத்தில் கட்டப்பட்டுள்ளது. எனவே இது 'வளைந்த' தோற்றத்தை அளிக்கிறது.
# வளைந்த பிரமிடு

## மேலோட்டப் பார்வை

தொல்பொருள் ஆராய்ச்சியாளர்கள் வளைந்த பிரமிடு படிக்கட்டு பிரமிடு மற்றும் மென்மையான பக்க பிரமிடுகளுக்கு இடையே ஒரு இடைநிலை வடிவத்தை பிரதிநிதித்துவப்படுத்துவதாக நம்புகின்றனர். சாய்வின் அசல் கோணத்தின் செங்குத்தான தன்மை காரணமாக, கட்டுமானத்தின் போது உறுதியற்ற தன்மையின் அறிகுறிகளைக் காட்டத் தொடங்கியிருக்கலாம் என்று பரிந்துரைக்கப்படுகிறது, இது கட்டமைப்பின் சரிவைத் தடுக்க ஒரு ஆழமற்ற கோணத்தைக் கட்டியெழுப்புவதை காட்டுகிறது.  
இந்தக் கோட்பாடு உண்மையாகவே உள்ளது. அருகிலுள்ள செம்பிரமிடு, அதே பார்வோன் சினெபெருவால் உடனடியாக கட்டப்பட்டது. அதன் அடிவாரத்தில் இருந்து 43 பாகை கோணத்தில் கட்டப்பட்டது. இது ஆரம்பக் கோணத்தில் கட்டுமானம் அதிக நேரம் எடுக்கும் என்ற கோட்பாட்டிற்கும் முரண்படுகிறது. ஏனெனில் சினெபெருவின் மரணம் நெருங்கிவிட்டதால், கட்டுமானத்தை சரியான நேரத்தில் முடிக்க கட்டுநர்கள் கோணத்தை மாற்றியதாகக் கருதப்படுகிறது. 1974 ஆம் ஆண்டில், மெய்தும் பிரமிடு கட்டுமானத்தின் பேரழிவு காரணமாக, நிலைத்தன்மைக்கு முன்னெச்சரிக்கையாக கோணத்தை மாற்ற வேண்டும் என்று தொல்லியல் கட்டுமானப் பொறியாளர்கள் பரிந்துரைத்தனர்சினெபெரு மெய்தும் பிரமிடுவை கைவிட்டதற்குக் காரணம் சித்தாந்தத்தில் ஏற்பட்ட மாற்றமாக இருக்கலாம். அரச கல்லறை இனி நட்சத்திரங்களுக்கு செல்வதற்கான படிக்கட்டுகளாக கருதப்படவில்லை; மாறாக, இது இரா எனும் சூரிய வழிபாட்டு முறை மற்றும் அனைத்து உயிர்களும் தோன்றிய ஆதிகால மேட்டின் அடையாளமாக பயன்படுத்தப்பட்டது.  
எகிப்தில் காணப்படும் தோராயமாக தொண்ணூறு பிரமிடுகளில் இது தனித்துவமானது. அதன் அசல் மெருகூட்டப்பட்ட சுண்ணாம்பு வெளிப்புற உறை பெரும்பாலும் அப்படியே உள்ளது. பிரித்தானிய கட்டமைப்பு பொறியாளர் பீட்டர் ஜேம்ஸ், பிற்கால பிரமிடுகளில் பயன்படுத்தப்பட்டதை விட, உறையின் பகுதிகளுக்கு இடையே உள்ள பெரிய இடைவெளிகள் இதற்குக் காரணம்; இந்த குறைபாடுகள் விரிவாக்க கூட்டுகளாக செயல்படும் மற்றும் வெப்ப விரிவாக்கம் மூலம் வெளிப்புற உறையின் தொடர்ச்சியான அழிவைத் தடுக்கும்.  
வளைந்த பிரமிட்டின் பண்டைய முறையான பெயர் பொதுவாக *தி சதர்ன் சைனிங் பிரமிட்,* அல்லது *சினெபெரு-(இஸ்)-ஷைனிங்-இன்-தி-தென்* என மொழிபெயர்க்கப்படுகிறது. 1965க்குப் பிறகு முதல் முறையாக சுற்றுலாவுக்காக வளைந்த பிரமிட்டை சூலை 2019ல் திறக்கப்பட்டது.  
பிரமிட்டின் வடக்கு நுழைவாயிலில் இருந்து கட்டப்பட்ட 79 மீட்டர் குறுகிய சுரங்கப்பாதை வழியாக சுற்றுலாப் பயணிகள் 4600 ஆண்டுகள் பழமையான இரண்டு அறைகளை அடைய முடியும். 18 மீட்டர் உயரமுள்ள "பக்க பிரமிடு", மன்னர் சினெபெருவின் மனைவிக்காக கட்டப்பட்டதாகக் கருதப்படுகிறது. 1956 ஆம் ஆண்டு அகழ்வாராய்ச்சிக்குப் பிறகு, இந்த அருகிலுள்ள பிரமிடு பொதுமக்களுக்கு திறக்கப்படுவது இதுவே முதல் முறை.
# வளைந்த பிரமிடு

## இதனையும் காண்க

- எகிப்தின் பிரமிடுகள் பட்டியல்
- பழைய எகிப்து இராச்சியம்
- சினெபெரு
- தச்சூர்
# கருப்பு பிரமிடு

**கருப்பு பிரமிடு** (**Black Pyramid**), பண்டைய எகிப்தை ஆண்ட மத்தியகால எகிப்து இராச்சியத்தை ஆண்ட 12-ஆம் வம்சத்தின் ஆறாம் மன்னர் மூன்றாம் அமெனம்ஹத் (கிமு 1860-1814) கருப்பு பிரமிடுவை நிறுவினார். தச்சூர் நகரத்தின் 11 பிரமிடுகளில் இதுவும் ஒன்றாகும். இப்பிரமிடு இயற்கை சீற்றத்தாலும், கொள்ளையர்களாலும் சிதைக்கப்பட்டுள்ளது.
# கருப்பு பிரமிடு

## அமைப்பு

செய்ததற்கான குறுங்கல்வெட்டு]]
சுண்ணக்கல் மற்றும் களிமண் செங்கற்களால் கட்டப்பட்ட கருப்பு பிரமிடு கட்டும் போது 75 மீட்ட்ர் உயரம் மற்றும் 105 மீட்டர் நீளம் மற்றும் அடிப்பாகம் 105 மீட்டர் நீளமும், 57° சாய்வும் கொண்டிருந்தது. கொண்டிருதது. இதன் அடிப்பகுதியில் நுழைவு வாயில், தாழ்வாரம் மற்றும் மம்மியை அடக்கம் செய்யும் நினைவுக் கோயில் கொண்டுள்ளது. இப்பிரமிடின் தென்கிழக்கில் மற்றும் தென்மேற்கில் இரண்டு நுழைவாயில்களைக் கொண்டுள்ளது. இது நைல் நதியின் மேற்கு கரையில் அமைந்துள்ளது.
தின் கருப்பு பிரமிடின் மாதிரிக் காட்சி]]
# கருப்பு பிரமிடு

## இதனையும் காண்க

- மூன்றாம் அமெனம்ஹத்
- எகிப்தின் பனிரெண்டாம் வம்சம்
- எகிப்தின் பிரமிடுகள் பட்டியல்
# செத்தியாவங்சா

**செத்தியாவங்சா**, (மலாய்: *Setiawangsa*; ஆங்கிலம்: *Setiawangsa*; சீனம்: *实达旺沙*); என்பது மலேசியா, கோலாலம்பூர் மாநகரத்தில், கிழக்குப் பகுதியில் அமைந்து உள்ள ஒரு புற நகர்ப் பகுதியாகும்.  
கோலாலம்பூர் மாநகர மையத்தில் இருந்து 4 கி.மீ. தொலைவில் உள்ளது. இந்தப் புறநகருக்கு அருகில் அம்பாங் புறநகரம் அமைந்துள்ளது. செத்தியாவங்சா புற நகர்ப் பகுதியில் 4 முக்கிய குடியிருப்புகள் உள்ளன.  
1. தாமான் செத்தியாவங்சா - *Taman Setiawangsa*
1. தியாரா செத்தியாவங்சா - *Tiara Setiawangs*a
1. புக்கிட் செத்தியாவங்சா - *Bukit Setiawangsa*
1. புஞ்சாக் செத்தியாவங்சா - *Puncak Setiawangsa*
# செத்தியாவங்சா

## பொது

தாமான் செத்தியாவங்சா (*Taman Setiawangsa*) மற்றும் தியாரா செத்தியாவங்சா (*Tiara Setiawangsa*) ஆகியவை செத்தியாவங்சா புறநகர்ப் பகுதியின் பரபரப்பான இஅடத்தில் அமைந்துள்ளன. புஞ்சாக் செத்தியாவங்சா (*Puncak Setiawangsa*) மற்றும் புக்கிட் செத்தியாவங்சா (*Bukit Setiawangsa*) ஆகியவை அமைதியான சூழலில் மலைகளின் மேல் அமைந்துள்ளன.
# செத்தியாவங்சா

## இயற்கை பேரழிவுகள்

### நிலச்சரிவு

2012 டிசம்பர் 28-ஆம் தேதி வெள்ளிக்கிழமை இரவு 10 மணிக்கு புஞ்சாக் செத்தியா வங்சா குன்றில் நிலச்சரிவு ஏற்பட்டது. இந்தக் குன்று 50 மீட்டருக்கும் அதிகமான உயரம் கொண்டது. செத்தியா வங்சா குன்றின் சொகுசு மாளிகைகளில் இருந்த மூன்று குடும்பங்கள் இடம் பெயர்க்கப்பட்டனர்.  
புஞ்சாக் செத்தியா வங்சா குன்றின் தடுப்புச் சுவருக்கு அருகில் இருந்த 13 கடைகளையும் காலி செய்யுமாறு கட்டளையிடப் பட்டது.
# செத்தியாவங்சா

## இயற்கை பேரழிவுகள்

### தடுப்புச்சுவர் உடைப்பு

2022 பிப்ரவரி மாத வாக்கில், பலத்த மழைக்குப் பிறகு, தடுப்புச் சுவர் இடிந்து விழுந்ததால் மீண்டும் நிலச்சரிவு ஏற்பட்டது. மேலும் நில அரிப்புகளைத் தவிர்க்க கோலாலம்பூர் மாநகராட்சி (**DBKL**) தடுப்புச் சுவர்களைச் சீரமைத்தது.
# Module:Location map/data/Democratic Republic of the Congo

return {
name = 'காங்கோ மக்களாட்சிக் குடியரசு',
top = 6,
bottom = -14,
= 11,
= 32,
image = 'Democratic Republic of the Congo adm location map.svg',
image1 = 'Democratic Republic of the Congo relief location map.jpg'
}
# சேலம் புத்தகத் திருவிழா

**சேலம் புத்தகத் திருவிழா** (*salem book fair*) என்பது தமிழ்நாடு சேலம் மாவட்டத்தில் ஆண்டுதோறும் நடைபெறும் புத்தகக் கண்காட்சியாகும். இவ்விழாவானது மாவட்ட நிர்வாகமும் பபாசியும் இணைந்து ஒவ்வோர் ஆண்டும் சுமார் பத்து நாட்கள் நடத்தப்படுகிறது. அப்போது நாள்தோறும் பள்ளி மாணவ, மாணவியர்களுக்கான பல்வேறு போட்டிகள் மற்றும் பொதுமக்களைக் கவரும் வகையிலான கண்கவர் கலை நிகழ்ச்சிகளும் நடைபெறும். சென்னை புத்தகக் காட்சியையடுத்து அதிக அளவில் புத்தகங்கள் இந்தக் கண்காட்சியில் விற்பனையாகின்றன.
# சேலம் புத்தகத் திருவிழா

## 2022 ஆம் ஆண்டு

2022 ஆம் ஆண்டு அக்டோபர் மாதம் 20 ஆம் தொடங்கி நவம்பர் மாதம் 4 ஆம் தேதி வரை நடைபெற்றது. அரசு ஒதுக்கிய ரூ.17.50 லட்சம் நிதியுடன் பல்வேறு கல்வி நிறுவனங்கள், நன்கொடையாளர்கள் வழங்கிய நிதி என சுமார் ரூ.1 கோடி மதிப்பீட்டில் இப்புத்தகத் திருவிழா நடைபெற்றது. தமிழக நகராட்சி நிர்வாகத்துறை அமைச்சர் கே.என்.நேரு கலந்துகொண்டு புத்தகத்திருவிழாவை தொடங்கி வைத்தார். சேலம் புதிய பேருந்து நிலையம் அருகில் நடைபெற்ற இந்த புத்தகத் திருவிழாவில் சுமார் 200- எண்ணிக்கைக்கும் மேற்பட்ட அரங்குகள் அமைக்கப்பட்டு புத்தகக் கண்காட்சி நடைபெற்றது. ரூ.10 முதல் 1000- ரூபாய்க்கும் மேற்பட்ட விலையிலான புத்தகங்கள் விற்பனைக்கு வைக்கப்பட்டிருந்தன. கலை, இலக்கியம், வரலாறு, புராணம், இதிகாசம், சமுதாயம், நவீன இலக்கியம், தன்னம்பிக்கை, சுய முன்னேற்றம், சரித்திர நாவல்கள், சமூக நாவல்கள், அரசு வேலைவாய்ப்பு தேர்வுக்கான நூல்கள், ஆட்சிப்பணி தேர்வு தொடர்பான வழிகாட்டி புத்தகங்கள், குழந்தைகள் முதல் பெரியவர்கள் வரை அனைத்து வயதினருக்கும் ஏற்ற வகையில் 50 ஆயிரம் தலைப்புகளில் லட்சக்கணக்கான புத்தகங்கள் விற்பனைக்கு வைக்கப்பட்டிருந்தன. 30.11.2022 தேதியுடன் விழா நிறைவு பெற இருந்த நிலையில் புத்தக வாசிப்பாளர்கள் மற்றும் பொதுமக்களின் கோரிக்கையை ஏற்று சேலம் புத்தகத் திருவிழா திசம்பர் 4-ஆம் தேதி ஞாயிற்றுக்கிழமை வரை நீட்டிக்கப்பட்டது என்பது குறிப்பிடத்தக்கதாகும்.  
சேலம் மாவட்ட பொதுமக்கள் மற்றும் பள்ளி, கல்லூரி மாணவ, மாணவியர்கள் பயன்பெறும் வகையில் மாவட்ட நிர்வாகம் மற்றும் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் இணைந்து புத்தகக் கண்காட்சிக்கான ஏற்பாடுகளை திட்டமிட்டன. புத்தகக் கண்காட்சி தினமும் காலை 10 மணிக்கு தொடங்கி இரவு 9 மணி வரை நடைபெற்றது. தென்னிந்தியா முழுவதிலும் இருந்து பல்வேறு பதிப்பாளர்கள் மற்றும் புத்தக வெளியீட்டார்கள் கலந்துகொள்ளும் வகையில் சுமார் 200 அரங்குகள் அமைக்கப்பட்டன. சேலம் புத்தகத் திருவிழாவினை சுமார் 3 லட்சத்திற்கும் மேற்பட்ட புத்தக ஆர்வலர்கள், மாணவ, மாணவியர்கள் மற்றும் பொதுமக்கள் பயனடைந்தனர்.
# சேலம் புத்தகத் திருவிழா

## 2023 ஆம் ஆண்டு

2023 ஆம் ஆண்டு நவம்பர் 21 ஆம் நாள் முதல் டிசம்பர் 3 ஆம் நாள் வரை சேலம் மாநகராட்சித் திடலில் நடைபெறுகிறது.
# செபுத்தே மக்களவைத் தொகுதி

**செபுத்தே மக்களவைத் தொகுதி** (மலாய்: *Kawasan Persekutuan Seputeh*; ஆங்கிலம்: *Seputeh Federal Constituency*; சீனம்: 士布爹国会议席; என்பது கோலாலம்பூர் கூட்டடரசுப் பகுதியில் அமைந்துள்ள ஒரு மக்களவை தொகுதி (**P122**) ஆகும்.  
செபுத்தே கூட்டரசுத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில் 1986-ஆம் ஆண்டில், அதன் முதலாவது மக்களவைப் பொதுத் தேர்தல் நடைபெற்றது. பின்னர், இறுதியாக 2022-ஆம் ஆண்டில், பொதுத் தேர்தல் நடைபெற்றது.  
1986-ஆம் ஆண்டு முதல் மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# செபுத்தே மக்களவைத் தொகுதி

## பொது

2022-ஆம் ஆண்டு மலேசியப் பொதுத் தேர்தலில் (*2022 Malaysian General Election*) இந்தத் தொகுதியில் பாக்காத்தான் ஹரப்பான் கூட்டணியின் ஜனநாயக செயல் கட்சியின் சார்பில் திரேசா கோக் (*Teresa Kok*) என்பவர் போட்டியிட்டு வெற்றி பெற்றார்.  
இந்தத் தொகுதியின் பரப்பளவு 31 சதுர கி.மீ. 2022-ஆம் ஆண்டு புள்ளி விவரங்களின்படி 124,805 வாக்காளர்கள் உள்ளனர்.
# செபுத்தே மக்களவைத் தொகுதி

## செபுத்தே மக்களவைத் தொகுதி

| செபுத்தே தொகுதியின் மக்களவை உறுப்பினர்கள் (1986 - 2022) |  |  |
| --- | --- | --- |
| 7-ஆவது மக்களவை | 1986-1990 | லியூ ஆ கிம் |
| 8-ஆவது மக்களவை | 1990-1995 |  |
| 9-ஆவது மக்களவை | 1995-1999 |  |
| 10-ஆவது மக்களவை | 1999-2004 | **திரேசா கோக்**
(Teresa Kok) |
| 11-ஆவது மக்களவை | 2004-2008 |  |
| 12-ஆவது மக்களவை | 2008-2013 |  |
| 13-ஆவது மக்களவை | 2013-2018 |  |
| 14-ஆவது மக்களவை | 2018–2022 | **பாக்காத்தான் அரப்பான்**
<small>(ஜனநாயக செயல் கட்சி)</small> |
| 15-ஆவது மக்களவை | 2022-தற்போது வரையில் | } |
சான்று: https://live.chinapress.com.my/ge15/parliament/KUALALUMPUR
# செபுத்தே மக்களவைத் தொகுதி

## செபுத்தே மக்களவை தேர்தல் முடிவுகள்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்
(*Registered Electors*) | **124,805** | - | - |
| வாக்களித்தவர்கள்
(*Turnout*) | **88,107** | **70.60%** | -11.23 |
| செல்லுபடி வாக்குகள்
(*Total Valid Votes*) | **87,454** | **100.00%** | - |
| கிடைக்காத அஞ்சல் வாக்குகள்
(*Unreturned Ballots*) | **251** | - | - |
| செல்லாத வாக்குகள்
(*Total Rejected Ballots*) | **402** | - | - |
| பெரும்பான்மை
(*Majority*) | **67,187** | **76.83%** | -3.11 |
| வெற்றி பெற்ற கட்சி | **பாக்காத்தான்** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# செபுத்தே மக்களவைத் தொகுதி

## செபுத்தே மக்களவை வேட்பாளர் விவரங்கள்

**மலேசியப் பொதுத் தேர்தல் 2022 (செபுத்தே தொகுதி)**  
| வேட்பாளர் | கட்சி | % | ∆% |  |  |  |
| --- | --- | --- | --- | --- | --- | --- |
| rowspan=1 | **திரேசா கோக்**
(Teresa Kok Suh Sim) | **பாக்காத்தான் அரப்பான்** (PH) | **87,454** | **73,234** | **83.74%** | **-6.23** |
| rowspan=1 | அலன் வோங் இயீ யெங்
(Alan Wong Yee Yeng) | பெரிக்காத்தான் நேசனல் (PN) | 6,047 | 6.91% | +6.91 |  |
| rowspan=1 | லீ கா இங்
(Lee Kah Hing) | பாரிசான் நேசனல் (BN) | 6,032 | 6.90% | -3.13 |  |
| rowspan=1 | லீ வை கோங்
(Lee Wai Hong) | சுயேச்சை | 1,276 | 1.46% | +1.46 |  |
| rowspan=1 | சோய் சான் யே
(Choy San Yeh) | சுயேச்சை | 865 | 0.99% | +0.99 | } |
# செபுத்தே மக்களவைத் தொகுதி

## செபுத்தே மக்களவை வேட்பாளர் விவரங்கள்

### உள்ளூராட்சி

| **P122** | கோலாலம்பூர் மாநகராட்சி (DBKL) | } |
| --- | --- | --- |
# உனாஸ் பிரமிடு

யை அடக்கம் செய்யும் இடமான நினைவுக் கோயில்]]
நினைவுக் கோயில் வரைபடம்.: (1) Granite doorway built by Teti; (2) Entrance hall with (5a and b) storerooms to the north and south; (3) Courtyard with (4) eighteen granite columns; (6) Transverse corridor; (7) Chapel with five statue niches; (8a, b and c) Storerooms of the inner temple; (9) *Antichambre carrée* with central column; (10) Offering hall with (11) false door bearing a protective inscription; (12) Cult pyramid; and (13) Courtyard surrounding the pyramid complex.|alt=Annotated map of Unas's mortuary temple.]]  
**உனாஸ் பிரமிடு**, பண்டைய எகிப்தின் பழைய எகிப்து இராச்சியத்தை ஆண்ட ஐந்தாம் வம்சத்தின் இறுதி மன்னரான உனாஸ் (ஆட்சிக் காலம் கிமு 2345 - கிமு 2315) என்பவர் இப்பிரமிடை கீழ் எகிப்தில் உள்ள சக்காரா நகரத்தில் நிறுவினார். உனாசின் பிரமிடு, பழைய இராச்சியத்தின் போது முடிக்கப்பட்ட அரச பிரமிடுகளில் மிகச்சிறியது. 750 மீட்டர் நீளமுள்ள (2,460 அடி) தரைப்பாலத்தால் இணைக்கப்பட்ட அதன் உயரமான நினைவுக் கோயில், வர்ணம் பூசப்பட்டு ஆடம்பரமாக அலங்கரிக்கப்பட்டது. மேலும் உனாஸ் தனது பிரமிடு அறைகளின் சுவர்களில் பிரமிடு உரைகளை செதுக்கி வர்ணம் பூசினார். பிரமிடு உரைகள் பொறிக்கும் வழக்கம், அவரது வழித்தோன்றல்களால் எகிப்தின் முதல் இடைநிலைக் காலம் (கிமு 2160 - 2050) வரை பின்பற்றப்பட்டது. இந்த பிரமிடு உரைகள் மன்னரை இரா மற்றும் ஓரசு கடவுள்களுடன் அடையாளம் காட்டப்படுகிறது. உனாசின் ஆட்சிக் காலத்தில் அவரது வழிபாட்டு முறை அதிகரித்து வந்தது. மேலும் மன்னரின் மரணத்திற்குப் பிந்தைய வாழ்க்கையை அடைய உதவுவதாக கருதப்பட்டது.
# உனாஸ் பிரமிடு

## உனாஸ் பிரமிட் வளாகம்

, சக்காரா]]
சக்காரா நகரத்தின் வடகிழக்கு மூலையில் அமைந்துள்ள யூசர்காப் பிரமிடுக்கு சமச்சீராக, செகெம்கெட்டின் பிரமிடுக்கும் ஜோசரின் பிரமிடு வளாகத்தின் தென்மேற்கு மூலைக்கும் இடையே, வடக்கு சக்காராவில் மன்னர் உனாஸ் தனக்கென ஒரு பிரமிட்டைக் கட்டிக்கொண்டார். இது 43 மீ (141 அடி) உயரம், 57.7 மீ × 57.7 மீ (189 அடி × 189 அடி) சதுர அடித்தளத்தைக் கொண்டது.
# உனாஸ் பிரமிடு

## கல்லறைக் கோயில் வளாகம்

உனாஸ் பிரமிடு அருகில் உனாஸ் நினைவுக் கோயில் கட்டப்பட்டுள்ளது. இக்கோயிலில் இறந்த அரசர் உனாஸ் வழிபாட்டிற்கான பொருட்களைப் படைக்க வேண்டிய பிரசாதம் தயாரிக்கப்பட்டது. இக்கோயில் மன்னர் கூபுவின் நினைவு கோயிலுக்கு சமமாக இருந்தது.
# உனாஸ் பிரமிடு

## இதனையும் காண்க

- எகிப்தின் பிரமிடுகள் பட்டியல்
# சிறீமன் நாராயண்

**சிறீமன் நாராயண்** (*Shriman Narayan*) இந்தியாவிலுள்ள குசராத்து மாநிலத்தின் முன்னாள் ஆளுநர் ஆவார். 1912 ஆம் ஆண்டில் பிறந்த இவர் 1974 ஆம் ஆண்டு வரை வாழ்ந்தார். மகாத்மா காந்தியின் சிறந்த ஆதரவாளராகவும் சுதந்திர இந்தியாவின் முதல் மக்களவை உறுப்பினராகவும் இவர் இருந்தார்.  
இவர் ஒரு சிறந்த கல்வி வாழ்க்கையைக் கொண்டிருந்தார். பின்னர் இவர் கல்விச் சுற்றுலாவை மேற்கொண்டார் மற்றும் ஹவாய், சீனா, ஜப்பான், அமெரிக்கா, கிரேட் பிரிட்டன், பெல்ஜியம், பிரான்ஸ், சுவிட்சர்லாந்து, ஜெர்மனி, ஆஸ்திரியா, செக்கோஸ்லோவாக்கியா, இத்தாலி, கிரீஸ், துருக்கி மற்றும் பாகிஸ்தான் ஆகிய நாடுகளுக்குச் சென்றார். 1942 வெள்ளையனே வெளியேறு இயக்கத்தின் போது 18 மாதங்கள் காவலில் வைக்கப்பட்டார். பல்வேறு குழுக்கள், மாநிலத் திட்டக் குழுக்கள், பல்கலைக்கழகங்களில் கல்விக் குழுக்கள் போன்றவற்றில் பல பதவிகளை வகித்தார். காந்திய பொருளாதார சிந்தனையின் உணர்வை ஊக்குவித்து, இவர் 1944ஆம் ஆண்டில் இந்தியாவின் பொருளாதார வளர்ச்சிக்கான காந்திய திட்டத்தை வெளியிட்டார். இத்திட்டத்தில் விவசாயத்திற்கு அதிக முக்கியத்துவம் கொடுக்கப்பட்டது. தொழில்மயமாக்கலுக்காக, தேசிய திட்டக் குழு (NPC) மற்றும் கனரக மற்றும் பெரிய தொழில்களுக்கு ஒரு முக்கிய பங்கை வழங்கிய பம்பாய் திட்டத்தைப் போலல்லாமல், குடிசை மற்றும் கிராம அளவிலான தொழில்களை ஊக்குவிக்கும் அளவிற்கு மட்டுமே இவர் அதை மேம்படுத்தினார். இவர் பரவலாக்கப்பட்ட பொருளாதார அமைப்பு மற்றும் தன்னிறைவான கிராமங்களை விரும்பினார். இவர் 1933 இல் வாழ்க்கையின் நீரூற்று, ரொட்டி கா ராக் போன்ற கவிதைகள் மற்றும் கட்டுரைகள் பற்றிய புத்தகங்களையும் வெளியிட்டார்.
# இரண்டாம் உலகப்போரில் இலங்கை

பிரிசுட்டல் பிளென்கெய்ம் குண்டுவீச்சு வானூர்தி]]  
இரண்டாம் உலகப்போர் துவங்கிய பின்னர், பிரித்தானிய முடிக்குரிய குடியேற்ற நாடாகிய இலங்கையில், சேர் தொன் பாரோன் சயதிலகவின் அரசு பிரித்தானிய மன்னருக்கும் அவரது அரசாங்கத்துக்கும் தமது தொடர்ச்சியான ஆதரவை வழங்குவதாக உறுதிப்படுத்தியது.
# இரண்டாம் உலகப்போரில் இலங்கை

## போருக்கான ஆயத்தங்கள்

1796இலிருந்து இலங்கைத்தீவின் கரையோரப் பகுதிகளை பிரித்தானியர் ஆக்கிரமித்திருந்தனர். எனினும், 1917ன் பின்னர் இங்கு பிரித்தானியப் படையினரின் ராணுவப் பாசறைகள் காணப்படவில்லை. சிலோன் பாதுகாப்புப் படை மற்றும் சிலோன் கடற்படைத் தன்னார்வலர் இருப்புக் காவற்படை ஆகியன ஆயத்தநிலையில் வைக்கப்பட்டு விரிவாக்கமும் செய்யப்பட்டன. அரச கடற்படை திருகோணமலையில் கடற்படைத் தளங்களைப் பேணிவந்தது. அத்துடன் போருக்கு வெகுகாலத்துக்கு முன்பிருந்தே அரச வான்படை திருகோணமலையின் சீனன்குடாவில் ஒரு வானூர்தித்தளத்தை உருவாக்கியிருந்தது.  
சிங்கப்பூரின் வீழ்ச்சிக்குப் பின்னர், அரச கடற்படையின் கிழக்கிந்திய நிலையம் முதலில் கொழும்புக்கும், பின்னர் திருகோணமலைக்கும் மாற்றப்பட்டது. அட்மிரல் சேர் செஃப்ரி லேய்ட்டன் சிலோனுக்கான கட்டளைத் தளபதியாக நியமிக்கப்பட்டதோடு, எயார் வைசு மார்சல் யோன் ட' அல்பயாக் வான்படைக் கட்டளைத் தளபதியாகவும், சேர் சேம்சு சோமெர்வில் பிரித்தானியக் கிழக்குக் கடற்படைத் தொகுதிக்கான கட்டளைத் தளபதியாகவும் நியமிக்கப்பட்டனர்.  
நிலையான தரைப் பாதுகாப்பு முறைமையின் கீழ் கொழும்பில் நான்கு கரையோரக் காவல் நிலைகளும் திருகோணமலையில் ஐந்தும் காணப்பட்டன. இவையனைத்தும், போருக்கு முன்பாகவே ஏற்படுத்தப்பட்டுவிட்டன. 1941இலிருந்து வான் பாதுகாப்பு முறைமைகள் விரிவாக்கப்பட்டன. அரச வான்படை கொழும்புக்கு அருகிலுள்ள ரத்மலானையில் அமைந்திருந்த குடிசார் வானூர்தித் தளத்தைப் பிடித்துக்கொண்டது. அதனது தலைமையகம் கந்தவளையில் அமைந்திருந்தது. காலிக்கு அருகிலுள்ள கொக்கலையில் இன்னொரு வானூர்தித்தளம் விரைவாக அமைக்கப்பட்டதோடு, நாடு முழுவதும் பல தற்காலிக வானூர்தித்தளங்கள் அமைக்கப்பட்டன. கொழும்பு குதிரைப் பந்தயத் திடல் வானூர்தித் தளமே இவற்றுள் பெரியதாகும். அரச வான்படையின் சில குழுக்கள் இலங்கைக்கு அனுப்பப்பட்டன. பொதுநலவாயப் படைகளின் சில அணிகளும் போர்க்காலத்தில் இலங்கையில் நிலைகொண்டிருந்தன.
# இரண்டாம் உலகப்போரில் இலங்கை

## இலங்கைத் தன்னார்வலர்கள்

ஏனைய பிரித்தானியக் குடியேற்றங்களில் செயற்படுத்தப்பட்ட கட்டாய இராணுவச் சேவை இலங்கையில் செயற்படுத்தப்படவில்லை. எனினும், இலங்கையர்கள் இராணுவச் சேவையில் ஈடுபட ஊக்குவிக்கப்பட்டனர். பெருமளவானோர் போர்க்காலப்பகுதி நெடுகிலும் தன்னார்வலராகப் படைகளில் சேர்ந்தனர். இவர்களுள் பெரும்பாலானோர் சிலோன் பாதுகாப்புப் படையில் இணைந்தனர். இப்படை ஒரு இருப்புப் படைத் தொகுதி நிலையிலிருந்து, 10 காலாட்படை பற்றாலியன்களும், 3 பீரங்கிப் படைப் பிரிவுகளும், உதவிப் படைப் பிரிவுகளும் சேர்ந்த படைத் தொகுதியாக விரிவாக்கப்பட்டது. முதல்முறையாக இலங்கைப் படைப்பிரிவுகள் இலங்கைக்கு வெளியில் ஒருங்கிணைக்கப்பட்ட வகையில் களமிறக்கப்பட்டன. கோகோசு தீவுக் கலகத்துக்குப் பின்னர் இக் களமிறக்கல் நடவடிக்கைகள் நிறுத்தப்பட்டன.  
இலங்கையர்கள் தொடர்ந்து தன்னார்வலராக பிரித்தானியத் தரைப்படை, அரச வான்படை மற்றும் அரச கடற்படை ஆகியவற்றில் சேர்ந்தனர். அவர்களுக்குத் துணையாக சிலோன் பாதுகாப்புப் படை வீரர்களும் போரிட்டனர். இவர்கள் பிரித்தானியத் தரைப்படையின் முன்னரங்கப் பிரிவுகளுக்கு இடமாற்றம் கோரினர். அவர்கள் பர்மாவிலும் பின்னர் மலாயாவிலும் பணியாற்றினர். இலங்கையர்கள் இத்தாலியில் அரசப் பொறியாளர் பிரிவிலும், மத்திய கிழக்கு மற்றும் வட ஆபிரிக்காவில் அரசத் தரைப்படைச் சேவைப் பிரிவிலும் பணியாற்றினர். 1வது பற்றாலியன், சிலோன் இராணுவக் காவற்துறைப் படைப்பிரிவு 1949 வரை மலாயாவில் பணியாற்றியது.  
போரின் போது பொதுநலவாயப் படைகளில் பணியாற்றியயோரில் பலர் 1948 இல் இலங்கை சுதந்திரம் பெற்ற பின்னர் இலங்கை ஆயுதப்படைகளில் சேவையாற்றினர்; இவர்களுள் செனரல் டி. எஸ். ஆட்டிகல, மேசர் செனரல் அன்டன் முத்துக்குமாரு, மேசர் செனரல் பெர்ட்ரம் எய்ன், மேசர் செனரல் ரிச்சர்ட் உடுகம, மேசர் செனரல் H.W.G. விசேகோன், ரியர் அட்மிரல் ராசன் கதிர்காமர் மற்றும் எயார் வைசு மார்சல் எட்வேர்ட் அமரசேகர ஆகியோர் குறிப்பிடத்தக்கவர்களாவர்.
# இரண்டாம் உலகப்போரில் இலங்கை

## சிலோன் கடற்படைத் தன்னார்வலர் இருப்புத் தொகுதி

சிலோன் கடற்படைத் தன்னார்வலர் இருப்புத் தொகுதி அரச கடற்படையினுள் உள்வாங்கப்பட்டது. அண்டார்டிக் திமிங்கில வேட்டைப் படகுகள் கடற்கண்ணிவெடியகற்றும் படகுகளாக மாற்றப்பட்டன. இவற்றில் துப்பாக்கிகள், நீர்மூழ்கிக் கப்பல் உணர்கருவிகள் மற்றும் நீர்மூழ்கி எதிர்ப்பு ஆயுதங்கள் என்பன பொருத்தப்பட்டன. இவற்றுள் H.M. கப்பல்களான *ஓவர்டேல் வைக்* (சிலோன் அரசாங்கத்தினால் கொள்முதல் செய்யப்பட்ட முதலாவது கப்பல்), *ஒகாபி*, *செம்லா*, *சம்பூர்*, *ஒக்சா*, *பல்டா* என்பனவும், H.M. இழுவைப் படகுகளான *பார்னெட்* மற்றும் *சி405* என்பனவும் உள்ளடங்கும். இவற்றுக்கு மேலதிகமாக, இப்படையில், சில இயந்திர மீன்பிடிப் படகுகளும் ஏனைய பல்வேறு துணைப் படகுகளும் காணப்பட்டன. இப்படகுகள் CRNVR படையினரால் இயக்கப்பட்டன. இக்கப்பல்கள் துறைமுகங்களையும் துறைமுகங்களுக்கு வரும் நேசநாட்டுக் கப்பல்களையும் கண்ணிவெடிகளிலிருந்து பாதுகாக்கும் பணியைச் செய்தன. எனினும், சில நேரங்களில் இலங்கைக் கடற்பகுதிக்கு வெளியிலும் சில போர் நடவடிக்கைகளில் இவை ஈடுபடுத்தப்பட்டன. இக்காலப்பகுதியில், இக்கப்பல்கள் எதிரிகளின் தாக்குதலுக்கு இலக்காகின. எனினும், சுட்டு வீழ்த்தப்பட்ட சப்பானிய விமானங்களிலிருந்து தேவையான தகவல்களைத் திரட்டியமை, பர்மா போர்முனை துவங்கியபின்னர், துறைமுக நடவடிக்கைகளை மேற்கொள்ளும் வகையில் அகுயாப்புக்குச் சென்றமை, இத்தாலிய குடியேற்றக் கப்பலான, *எரித்திரியா*வின் சரணடைவை ஏற்றுக்கொள்ளல் மற்றும் அக்கப்பலை துறைமுகத்துக்குக் கொண்டு வருதல் போன்ற பல்வேறு நடவடிக்கைகளிலும் இவை ஈடுபட்டன.
# இரண்டாம் உலகப்போரில் இலங்கை

## கோகோசுத் தீவுக் கலகம்

பிரின்சு ஒஃப் வேல்சு சண்டைக் கப்பல் மற்றும் ரிபல்சு குரூசர் ஆகியவை மூழ்கடிக்கப்பட்டமையாலும், சிங்கப்பூரின் வீழ்ச்சியாலும் பிரித்தானியாவின் முறியடிக்கப்பட முடியாத கடல் வலிமை கேள்விக்குள்ளாக்கப்பட்டது. இந்தப் பின்புலத்தில், ட்ரொட்சுகியியக் கொள்கையின்பால் ஈர்க்கப்பட்ட லங்கா சமசமாசக் கட்சியின் போராட்டத்தின் விளைவாக, கோகோசுத் தீவுகளின் ஓர்சுபேர்க் தீவில் அமைந்திருந்த சிலோன் தானைவைப்புப் பீரங்கிப் பிரிவின் வீரர்கள் மே 8, 1942 இரவில் கலகத்தில் ஈடுபட்டனர். சப்பானியரிடம் இத்தீவுகளின் கட்டுப்பாட்டை ஒப்படைப்பதே இவர்களின் எண்ணமாக இருந்தது. எனினும், இக்கலகம் ஒரு மணிநேரத்தினுள் அடக்கப்பட்டதோடு, கலகத்திலீடுபட்ட மூவருக்கு சாவுத்தண்டனை நிறைவேற்றப்பட்டது. இரண்டாம் உலகப்போரில் பிரித்தானியப் பொதுநலவாயப் படைவீரர்கள் கலகத்தில் ஈடுபட்டமைக்காகச் சாவுத்தண்டனை விதிக்கப்பட்ட ஒரே சந்தர்ப்பம் இதுவேயாகும்.  
இக்கலகத்துக்குப் பின்னர், சிலோன் படைவீரர்களைப் பயன்படுத்துவதை பிரித்தானியா கைவிட்டது. எனினும், குறிப்பிட்டளவு வழங்கல் மற்றும் போக்குவரத்துப் பிரிவுகள் நடுக்கிழக்குப் போர்முனையின் பின்னரங்குகளில் பயன்படுத்தப்பட்டன. 7வது ஆசுத்திரேலியப் படைப்பிரிவு மற்றும் 1வது (ஆபிரிக்க) படைப்பிரிவு என்பன சிலோனின் பாதுகாப்பைப் பலப்படுத்தும் வகையில் நிலைகொண்டிருந்தன. பிரித்தானியப் பேரரசின் இறப்பருக்கான மிகப்பெரும்பாலான வளங்களைக் கொண்டிருந்த மூலோபாய முக்கியத்துவம் கருதி இப் பாதுகாப்பு ஏற்பாடுகள் மேற்கொள்ளப்பட்டன. உணவுப்பங்கீட்டு முறை அறிமுகப்படுத்தப்பட்டது. இதன் மூலம், இந்திய மக்களுடன் ஒப்பிடுகையில் இலங்கையர்கள் உணவுப் பற்றாக்குறையால் பெரிதளவில் பாதிக்கப்படவில்லை. இதனால், இலங்கை மக்களிடையே பிரித்தானியருக்கெதிரான மனப்போக்கு கட்டுப்படுத்தப்பட்டது.
# இரண்டாம் உலகப்போரில் இலங்கை

## சிலோன் மீதான சப்பானியத் தாக்குதல்கள்

உயிர்த்த ஞாயிறுத் திடீர்த் தாக்குதல் கொழும்பின் மீது 1942 உயிர்த்த ஞாயிறு நாளன்று (ஏப்ரல்&nbsp;5) சப்பானியரால் மேற்கொள்ளப்பட்ட வான்தாக்குதலாகும். சில நாட்களின் பின்னர் திருகோணமலையும் தாக்கப்பட்டது. இத் தாக்குதல்கள் வணிகத் தாகுதலின் ஒரு பகுதியாகவும், இந்தியப் பெருங்கடலின் பிரித்தானிய கிழக்குக் கடற்படைத் தொகுதியைச் சீண்டும் நோக்கிலும் மேற்கொள்ளப்பட்டன.  
இத் தாக்குதல்களின் இராணுவ ரீதியான பாதிப்பு கணிசமானதாக இருந்தது. இத் தாக்குதல்களின் மூலம் இரண்டு குரூசர்கள் மற்றும் ஒரு வானூர்தி தாங்கிக் கப்பல் உட்படப் பல கப்பல்கள் மூழ்கடிக்கப்பட்டன. எனினும், இத்தாக்குதல்கள் இலங்கை மக்களிடையே ஏற்படுத்திய தாக்கம் கடுமையானதாக இருந்தது. நாஞ்சிங் படுகொலைகள் பற்றியும், சப்பானியர் கைப்பற்றிய நாடுகளில் அவர்கள் மேற்கொண்ட கொடுமைகள் பற்றியும் இலங்கையர் கேள்வியுற்றிருந்தனர். இது இலங்கையரிடையே பீதியைத் தோற்றுவித்திருந்தது. இத்தாக்குதல்களைத் தொடர்ந்து, இலங்கைப் பொதுமக்கள் கொழும்பிலிருந்து படகுகள் மூலம் இந்தியாவை நோக்கிச் செல்லத் துவங்கினர்.
# இம்மானுவேல் கால்ட்டன்

**இம்மானுவேல் கால்ட்டன்** (*Immanuel Halton*; 21 ஏப்ரல் 1628 – 1699) ஓர் ஆங்கிலேய வானியலாளரும் கணிதவியலாளரும் ஆவார். இவர் ஜான் பிளேம்சுட்டீடின் உதவியாளராக இருந்தார்.
# இம்மானுவேல் கால்ட்டன்

## வாழ்க்கை

இவர் கம்பர்லாந்தில் உள்ள கிரேசுட்டோக்கில் 1628 ஏப்பிரல் 21 இல் கிரீன்த்துவைட் முற்றத்தில் வாழ்ந்துவந்த மைல்சு கால்ட்டனின் மூத்த மகனாகப் பிறந்தார். மைல்சு கால்ட்டனின் இலைய மகன் திமோத்தி கால்ட்டன் ஆவார். இவர் கும்பர்லாந்தில் இருந்த பிளென்கோவ் இலக்கணப் பள்ளியில் படித்தார். பிறகு, இவர் கிரே இன்னின் மாணவரானார். பின்னர், இவர் அருந்தேலின் 23 ஆம் கோமான் தாமசு கோவார்டிடம் பணிசெய்தார். இவர் அவருக்காக ஆல்ந்து நாட்டு முதன்மை விவகாரங்களுக்கான தகவல் தொடர்புகளை மேற்கொண்டார். இவர் இங்கிலாந்து திரும்பியதும் அவரது வீட்டுக்குத் தணிக்கையாளர் பதவியேற்று 20 ஆண்டுகளுக்கு அரசு ஆணையங்கள், வழக்கு நடுவுநிலைப் பேணும் விவகாரப் பணிகளை நிறைவேற்றிவந்தார்.  
இவரது புரவலரான தாமசு கோவார்டுக்குப் பின் வந்த கோமான், இவருக்கு 1660 இல் தெர்பிசயரில் இருந்த சர்லாந்து மாளிகையின் வருவாயில் ஒரு பகுதியை நிதிநல்கையாக வழங்கினார்; இவர் 1666 தொடக்கத்தில் அதே கவுன்ட்டியில் இருந்த விங்பீல்டு மாளிகைக்கு வந்தார். அங்கு, இவர் நோர்போக்கின் ஆறாம் குறுநில மன்னரான என்றி கோவார்டிடம் 1678 மே 28 இல் தனக்கு அருகில் இருந்த நிலங்களைக் விலைக்கு வாங்கினார். கால்ட்டன் இங்கு விங்பீல்டு மாளிகையில் சூரியக் கடிகைகளை நிறுவினார்;கிரே இன்னுக்கு 1650 இல் எழுதிய கடிதத்தில் இக்கடிகையைத் தானே புதிதாக புனைந்ததாகக் கூறி, அதன் விவரிப்பையும் தந்துள்ளார். அதைச் சாமுவேல் பாசுட்டரின் *Miscellanea* வில் 1959 இல் இலண்டனில் வெளிட்டார். இவர் விங்பீல்டு மாளிகைக்குப் பல மாற்றங்களையும் மேம்பாடுகளையும் செய்துள்ளார்; உள்நாட்டுப் போரில் சிதிலமடைந்த இடிபாடுகளைப் பழுதுபார்த்தார். இம்மாளிகை இவரது குடும்பத்திடம் 19 ஆம் நூற்றாண்டு வரை இருந்துள்ளது.  
கால்ட்டன், ஜான் பிளேம்சுட்டீடின் வானியல் திறமை பற்றி கேள்விபட்டு, அவரைப் பார்க்க 1666 இல் டெர்பிக்குச் சென்றார். பின்னர், அவருக்கு ஜியோவன்னி பாட்டிசுட்டா இரிக்கோலி எழுதிய *நியூ ஆல்மகெசுட்டு*, யோகான்னசு கெப்ளர் எழுதிய * உருடோல்பைன் பட்டியல்கள்*, இன்னும் பிற வானியல் நூல்களை அனுப்பி வைத்துள்ளார்.பிளேட்ம்சுட்டீடு இவரைச் சிறந்த இயற்கணிதவியலாளராக மதித்துள்ளார். மேலும் 1675, பிப்ரவரி, 23 இல் கால்ட்டன் விங்பீல்டில் எடுத்த சூரிய ஒளிமறைப்பு நோக்கிடுகளை அரசு கழகத்துக்கு அனுப்பினார். பிளேம்சுட்டீடு 1678 பிப்ரவரி 20 இல் கணிதவியலாளர் ஜான் காலின்சுக்கு எழுதிய கடிதத்தில் தனக்காக கால்ட்டன் ஜெரார்டு கின்குய்சென்னின் மூன்-வைசர் எனும் நூலை ஆங்கிலத்தில் மொழிபெயர்ப்பதாகக் குறிப்பிட்டுள்ளார். பிறகு கால்ட்டனின் கோண அளவிகளை நோக்கிடுகளுக்குப் பயன்படுத்தியதைப் பற்றியும் ஜான் காலின்சிடம் அறிவித்துள்ளார்.மேலும், 1673, திசம்பர், 27 இல் காலின்சிடம் ' இப்போதெல்லாம் நான் கால்ட்டனிடம் உரையாடி, சூரியனின் குத்துயரத்தையும் நடுவரை விலக்கக் கோண அளவையும் கொண்டு ஆய்வுவழி ஒரு நேர்கோட்டு நீட்டலால் மணிக் கணக்கைக் காணும் வழிமுறையை அறிந்தேன்' என க் கூறியுள்ளார்.  
இவர் தெர்பிசயரில் உள்ள ஓக்கர்த்திரோப் நகரத்தில் வாழ்ந்த ஜான் நியூட்டனின் மகளான மேரியை மணந்தார். இவர்களுக்கு மூன்று ஆண்மக்கள் உள்ளனர். இவர்களுக்குப் பிறந்த இருகுழந்தைகள் இறந்துவிட்டுள்ளனர். இவர் தன் 72 ஆம் அகவையில் 1699 ஆண்டில் இறந்துள்ளார். இவர் தென் விங்பீல்டில் அமைந்த அனைத்துப் புனிதர் பேராயத்தின் கல்லறையில் அடக்கம் செய்யப்பட்டார்.
# சூடான பால்

**சூடான பால்** (*Warm milk*) என்பது அறை வெப்பநிலைக்கு மேல் சூடுபடுத்தப்பட்ட பால் ஆகும். இது பொதுவாகக் குழந்தைகளுக்கும், மது அருந்தாதவர்களுக்கும் இரவு நேரப் பானமாகப் பயன்படுத்தப்படுகிறது. இதன் செயல்திறன் சர்ச்சைக்குரியது.
# சூடான பால்

## உறக்கத்திற்குமுன் பருகுதல்

சூடான பால் பொதுவாக மது அருந்தாதவர்கள், குழந்தைகள் மற்றும் மத காரணங்களுக்காக இரவு நேரத் தூக்க உதவியாக அருந்தப்படுகிறது. குளிர்ந்த பாலுடன் ஒப்பிடும்போது பலருக்கு இச்சுவை பிடிக்காது. சூடான பாலுடன் வெண்ணிலா சாறு (45% ஆல்கஹால் கொண்டது) அல்லது தேன் கலந்து பால் பொதுவாக அருந்தப்படுகிறது. வெண்ணிலா சாற்றில் டிரிப்டோபான் எனும் அமினோ அமிலம் உள்ளது. உடலில் மெலடோனின் மற்றும் கால்சியத்தை உருவாக்க இது பயன்படுத்துகிறது. இருப்பினும், கார்போவைதரேட்டு இல்லாமல் டிரிப்டோபான் மூளை-இரத்த தடையைக் கடக்க இயலாது. இரவு தூக்கத்திற்கு முன் சாப்பிடக்கூடாது என்றும் பரிந்துரைக்கப்படுகிறது. வெதுவெதுப்பான பால் உண்மையில் குடிப்பவருக்குத் தூக்கத்தை ஏற்படுத்தாது, மாறாக ஓய்வெடுக்க மட்டுமே அவர்களுக்கு உதவும் என்று சில நிபுணர்கள் கூறுகிறார்கள்.
# குளிர்ச்சியான பால்

**குளிர்ச்சியான பால் (ice milk)**, அல்லது **பனி பால்** என்பது குளிர்களி போன்று 10 சதவீதத்திற்கும் குறைவான பால் கொழுப்பு இனிப்பு உள்ளடக்கம் கொண்ட உறைந்த இனிப்பு ஆகும். குளிர்ச்சியான பாலின் விலை சில நேரங்களில் குளிர் களியினைவிடக் குறைவாக இருக்கும்.  
அமெரிக்க உணவு மற்றும் மற்றும் மருந்து நிர்வாக விதிகளில் 1994-ல் செய்யப்பட்ட மாற்றத்தின் காரணமாக, அமெரிக்காவில் குளிர்ச்சியான பால் குறைந்த கொழுப்புள்ள உணவு என்று விற்பனை செய்ய அனுமதியளிக்கப்பட்டது.
# உலக மண்வள நாள்

**உலக மண்வள நாள்** (*World Soil Day*) ஒவ்வோர் ஆண்டும் திசம்பர் மாதம் 5 ஆம் தேதியன்று அனுசரிக்கப்படுகிறது. 2050 ஆம் ஆண்டிற்குள் உலகத்தின் மக்கள் தொகை ஆயிரம் கோடியை எட்டக்கூடும் என்பதால் அதற்கேற்றாற் போன்று உணவு உற்பத்தியையும் பெருக்க வேண்டும். இருக்கின்ற வளங்களையும் சேதாரமின்றிப் பாதுகாக்க வேண்டிய அவசியம் ஏற்பட்டுள்ளது. மண் வளம் குறித்த விழிப்புணர்வை உருவாக்க வேண்டும் என்ற அடிப்படையில் இந்நாள் மண் வளங்களை நிலையான முறையில் நிர்வகிப்பதைக் கருத்தில் கொள்ளுமாறு தனிநபர்களை அறிவுறுத்துகிறது. மண் சிதைவு, மண் அரிப்பு, கரிமப் பொருட்களின் இழப்பு மற்றும் மண் வளம் குறைதல் போன்ற குறிப்பிடத்தக்க சுற்றுச்சூழல் பிரச்சினைகள் குறித்த பொது விழிப்புணர்வை அதிகரிப்பது, ஆரோக்கியமான மண்ணின் மதிப்பை முன்னிலைப்படுத்துவது, மண் வளங்களின் நிலையான மேலாண்மையை மேம்படுத்துவது போன்றவை இந்நாள் கொண்டாடப்படுவதன் முக்கிய குறிக்கோள்களாகும்.
# உலக மண்வள நாள்

## வரலாறு

2002 ஆம் ஆண்டு முதல் உலக மண்வள நாள் அனுசரிப்பு தொடங்கியது. ஒவ்வோர் ஆண்டும் அதிகமான மக்கள் ஒன்றிணைந்து இக்கொண்டாட்டத்தை அர்த்தம் உள்ளதாக ஆக்குகிறார்கள். 2014 ஆம் ஆண்டில் 42 நிகழ்வுகள் நடைபெற்ற நிலை மாறி 2021 ஆம் ஆண்டில் 125 நாடுகளில் சுமார் 781 கொண்டாட்டங்கள் நடைபெற்றுள்ளன. உலக மண்வள நாளுக்கான ஆர்வம் பன்மடங்கு அதிகரித்துள்ளது.
# உலக மண்வள நாள்

## மண்ணின் முக்கியத்துவம்

ஓர் அங்குலம் கனமுடைய மண் உருவாக குறைந்தபட்சம் 500 ஆண்டுகள் ஆவதாகக் கணிக்கப் பட்டுள்ளது. ஒரு கைப்பிடி அளவுள்ள மண்ணில் 45 விழுக்காடு கனிமப்பொருட்களும், 25 விழுக்காடு நீர், 25 விழுக்காடு வளியும், 5 விழுக்காடு நுண்ணுயிர்களும் நிறைந்துள்ளன. மண்ணில் வாழும் நுண்ணுயிர்கள் ஒரு கிராம் மண்ணில் 5 ஆயிரத்திலிருந்து 7 ஆயிரம் வரையிலான பாக்டீரியாக்களும், ஒரு ஏக்கர் மண்ணில் ஐந்திலிருந்து 10 டன் வரையிலான எண்ணிக்கையில் பல்வேறு வகையான உயிர்களும் வாழ்கின்றன. பயிர் நிலமென்றால் ஏக்கர் ஒன்றில் 1.4 டன் மண்புழுக்கள் வாழ்வதுடன், அப்புழுக்கள் ஆண்டொன்றுக்கு 15 டன் அளவிற்கு செறிவான மண்ணை உருவாக்குகின்றன என்பதும் குறிப்பிடத்தக்கது.  
தாவர இனங்களுக்குத் தேவையான நைட்ரசன், பாசுபரசு, சுண்ணாம்பு, இரும்பு, மக்னீசியம், துத்தநாகம், மாங்கனீசு, பொட்டாசியம் போன்ற கனிமச் சத்துக்கள் மண்ணில் நிறைந்துள்ளன. பொழிகின்ற மழைநீரை மண்ணுக்குள் ஈர்த்துக் கொள்ளவும், காற்றின் மூலமாகக் கிடைக்கும் நுண்ணுாட்டங்களைப் பெற்றுக் கொள்ளவும் மண்வளம் செறிந்த தன்மையில் இருக்க வேண்டும்.  
தாவரங்களுக்கு அத்தியாவசிய ஊட்டச்சத்துக்களை வழங்குவதன் மூலம் மண் நமது உயிர் வாழ்க்கையில் முக்கியத்துவம் பெறுகிறது. ஒரு கைப்பிடி மண்ணில், இந்த பூமியில் உள்ள மக்கள் தொகையை விட அதிக நுண்ணுயிர்கள் உள்ளன. இவற்றின் ஆற்றலால், இந்த மண்ணானது உயிர்ப்புடன் இருப்பதுடன், மற்ற உயிர்களையும் உயிர்வாழச் செய்து, வளர்த்து இந்த உலகத்தைப் பசுமையாக வைத்திருக்கிறது. முக்கிய ஊட்டச்சத்துக்களை மறுசுழற்சி செய்கிறது. மண்ணின் கரிம கார்பனைப் பாதுகாப்பதன் மூலம் அல்லது அதிகரிப்பதன் மூலம் காலநிலை மாற்றத்தைக் குறைக்கிறது. உணவு உற்பத்தியில் பயன்படுத்தப்படும் அனைத்து தாவரங்களும் மண்ணில் வளரும், இது உணவு அமைப்புகளின் அடித்தளமாகவும் செயல்படுகிறது.  
அதிகரித்து வரும் மக்கள் தொகைக்கு ஏற்ப உணவளிப்பதற்குத் தேவையான விவசாய நிலம் நமக்கு கிடைக்காமல் குறைந்து வருகிறது. தேவையற்ற செயற்கை உரங்கள் என்ற பெயரில் இரசாயனப் பொருட்கள் கலப்பதால் மண்ணின் வளமான தன்மை மாறி, மண் உயிரிழந்து வருகிறது. மண்ணரிப்பு, வேதி உரங்கள் மற்றும் பூச்சிக்கொல்லிகள் பயன்பாடு அதிகரிப்பு, தொழிற்சாலைக் கழிவுகள், கால்நடைகளின் அளவுக்கு மீறிய மேய்ச்சல், கடல்நீர் ஊடுருவல் போன்ற செயல்பாடுகளே மண் வளம் சீர்கேடு அடைவதற்கான காரணங்களாகும். தொழில்மயமாக்கலும் போதிய விவசாய நில மேலாண்மை இல்லாமலிருப்பதும் மண்ணின் தரத்தை குறைக்கும் முக்கிய காரணிகளாகும்.
# தண்டகாரன்குப்பம்

**தண்டகாரன்குப்பம்** (*Thandakarankuppam*) என்பது இந்திய ஒன்றியம், தமிழ்நாட்டின், கடலூர் மாவட்டத்தில், ஸ்ரீமுஷ்ணம் வட்டத்தில், ஸ்ரீமுஷ்ணம் ஊராட்சி ஒன்றியம், இராமாபுரம் ஊராட்சியில் உள்ள ஒரு சிற்றூர் ஆகும்.சோழர்கள் காலத்தில் அடர்ந்த காடுகள் நிறைந்த பகுதியாக தண்டகாரன்குப்பம் இருந்துள்ளது.இந்த ஊர் சோழர்கள் காலத்தில் தண்டகாரண்யம் என அழைக்கப்பட்டுள்ளது.
# தண்டகாரன்குப்பம்

## அமைவிடம்

இந்த ஊரானது மாவட்ட தலைநகரான கடலூரில் இருந்து 66 கிலோமீட்டர் தொலைவிலும், சிதம்பரத்தில் இருந்து 36 கிலோமீட்டர் தொலைவிலும், மாநிலத் தலைநகரான சென்னையில் இருந்து 246 கிலோமீட்டர் தொலைவிலும் உள்ளது.வீராணம் ஏரியின் மேற்கு கரையிலிருந்து 6 கிலோமீட்டர் தொலைவிலும் உள்ளது.
# தண்டகாரன்குப்பம்

## மேற்கோள்

2.பொன்னியின் செல்வன்/மணிமகுடம்/கடம்பூரில் கலக்கம். https://ta.m.wikisource.org/wiki/
# செல்வபுரம்

**செல்வபுரம்** (*Selvapuram*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். நொய்யல் ஆற்றின் கரையில் செல்வபுரம் அமைந்துள்ளது. தமிழ்நாடு அரசின் நகர்ப்புற வளர்ச்சித் திட்டத்தின் கீழ் ரூ.494.29 கோடி செலவில் கோயம்புத்தூரில் கட்டப்பட்டுள்ள 5,687 வீடுகளில், செல்வபுரம் பகுதியில் கட்டப்பட்டுள்ள அடுக்குமாடிக் குடியிருப்பு வீடுகளும் அடங்கும்.
# செல்வபுரம்

## அமைவிடம்

கடல் மட்டத்திலிருந்து சுமார் 434 மீட்டர் உயரத்தில் அமைந்துள்ள செல்வபுரம் ஊரின் புவியியல் ஆள்கூறுகள் 10°59'13.6"N, 76°56'21.5"E (அதாவது, 10.987100°N, 76.939300°E) ஆகும்.
# செல்வபுரம்

## அருகிலுள்ள ஊர்கள்

கோயம்புத்தூர், காந்திபுரம், உக்கடம், குனியமுத்தூர் மற்றும் பேரூர் ஆகியவை செல்வபுரத்திற்கு அருகிலுள்ள ஊர்களாகும்.
# செல்வபுரம்

## போக்குவரத்து

### சாலைப் போக்குவரத்து

பேரூர் முக்கிய சாலை, இங்குள்ள குறிப்பிடத்தக்க சாலையாகும். இச்சாலையிலிருந்த, சுமார் 40 வயதுடைய அரசமரம் ஒன்று சாலை விரிவாக்கப் பணிக்காக வேரோடு அகற்றப்பட்டது. பின் அம்மரம் ஆர். எஸ். புரம் பகுதியிலுள்ள தமிழக வன உயர் பயிற்சியக வளாகத்தில் மறுநடவு செய்யப்பட்டது. செல்வபுரம் பகுதிக்கு அரசு மற்றும் தனியார் போக்குவரத்து நிறுவனங்கள் மூலம் குறிப்பிடத்தக்க அளவில் பேருந்து சேவைகள் இயக்கப்படுகின்றன. சுமார் 3.5 கி.மீ. தூரத்திலுள்ள கோயம்புத்தூர் மாநகராட்சி பேருந்து நிலையம் - உக்கடம், செல்வபுரம் வழியாக அனேக பேருந்து சேவைகளை வழங்குகிறது. கோயம்புத்தூர் மாநகராட்சி நகர பேருந்து நிலையம், இங்கிருந்து சுமார் 6.5 கி.மீ. தூரத்திலுள்ளது.
# செல்வபுரம்

## போக்குவரத்து

### தொடருந்து போக்குவரத்து

செல்வபுரத்திலிருந்து சுமார் 8.5 கி.மீ. தூரத்தில் போத்தனூர் சந்திப்பு தொடருந்து நிலையமும், சுமார் 4 கி.மீ. தொலைவில் 24 மணி நேரமும் சுறுசுறுப்பாகச் செயல்படும் கோயம்புத்தூர் சந்திப்பு தொடருந்து நிலையம் ஆகியவையும் உள்ளன.
# செல்வபுரம்

## போக்குவரத்து

### வான்வழிப் போக்குவரத்து

கோயம்புத்தூர் பன்னாட்டு வானூர்தி நிலையம், செல்வபுரத்திலிருந்து சுமார் 17 கி.மீ. தொலைவில் உள்ளது.
# செல்வபுரம்

## கல்வி

### பள்ளி

சிருஷ்டி வித்யாலயா மெட்ரிகுலேஷன் மேல்நிலைப் பள்ளி மற்றும் மில்டன் மெட்ரிகுலேஷன் பள்ளி ஆகியவை செல்வபுரத்திலுள்ள முக்கிய பள்ளிகளாகும்.
# செல்வபுரம்

## கல்வி

### கல்லூரி

எஸ். எம். எஸ். கலை மற்றும் அறிவியல் கல்லூரி, செல்வபுரத்தில் இயங்குகிறது.
# செல்வபுரம்

## மருத்துவம்

செல்வபுரத்தில் நகர்நல மையம் ஒன்று இயங்கி வருகிறது. இது ரூ.68 இலட்சம் செலவில் 30 படுக்கை வசதிகள், ஊடுகதிர் வசதிகள், இரத்த வங்கி முதலியன கொண்ட மருத்துவமனையாகத் தரம் உயர்த்தப்பட்டு ஆணை வழங்கப்பட்டுள்ளது.
# செல்வபுரம்

## ஆன்மீகம்

### கோயில்

செல்வபுரத்தில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கும் பத்திரகாளியம்மன் கோயில் உள்ளது. இங்கிருந்து சுமார் 3.5 கி.மீ. தொலைவில் பேரூர் பட்டீசுவரர் கோயில் அமைந்துள்ளது. இங்கு செல்வபுரம் எல்லைக்கருப்புசாமி கோயில் என்ற கிராமக் கோயில் ஒன்றும் அமைந்துள்ளது.
# செல்வபுரம்

## காவல்துறை

சட்டம் ஒழுங்கு காவல் நிலையம் ஒன்று செல்வபுரத்தில் இயங்குகிறது.
# செல்வபுரம்

## அரசியல்

செல்வபுரம் பகுதியானது, தொண்டாமுத்தூர் (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் எஸ். பி. வேலுமணி. மேலும் இப்பகுதி, பொள்ளாச்சி மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கு. சண்முகசுந்தரம், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# பாலக்காடு ராமா பாகவதர்

**பாலக்காடு ராமா பாகவதர்** ஒரு தென்னிந்திய இசை வித்துவான் ஆவார்.
# பாலக்காடு ராமா பாகவதர்

## இளமை வாழ்க்கை

ராமா பாகவதர், கேரள மாநிலம் பாலக்காட்டிலுள்ள சோரனூர் என்னுமிடத்தில் முந்தாயா (மலையாளம்: മുണ്ടായ) சிற்றூரில் பிறந்தார். தந்தையார் கஸ்தூரி ரங்கன், தாயார் அலமேலு மங்கை. தொடக்கத்தில் பாலக்காடு அனந்தராம பாகவதரிடம் குருகுல முறையில் இசைப் பயிற்சி பெற்றார். பின்னர் மகா வைத்தியநாதையர், உமையாள்புரம் சுவாமிநாத ஐயர் ஆகியோரிடம் கற்றார். சுவாமிநாத ஐயரிடம் பல தியாகராஜ கிருதிகளைக் கற்றுக்கொண்டார். தன்னுடன் இசை பயின்ற மகாராஜபுரம் விஸ்வநாத ஐயருடன் நட்புக் கொண்டார்.
# பாலக்காடு ராமா பாகவதர்

## தொழில் வாழ்வு

இவரது முதல் இசைக்கச்சேரி கேரள மாநிலம் கல்பாத்தி காசி விஸ்வநாத சுவாமி கோவிலில் நடைபெற்றது. இங்கேயே இவரது இறுதி இசைக்கச்சேரியும் இடம்பெற்றது.
# பாலக்காடு ராமா பாகவதர்

## பாராட்டுகளும் விருதுகளும்

- மைசூர் மன்னர் ஜெயசாமராஜ உடையார் ஒவ்வொரு ஆண்டும் மைசூரில் நடைபெறும் தசரா விழாவில் இவரது இசைக் கச்சேரி இடம்பெறச் செய்வார்.
- திருவிதாங்கூர் மகாராஜாவும் மகாராணியும் இவருக்கு சிறப்புகள் செய்தார்கள்.
- நோபல் பரிசு பெற்ற விஞ்ஞானி சி. வி. ராமன் இவருக்கு *காயக்க கேசரி* என்ற விருதினை வழங்கினார்.
# பாலக்காடு ராமா பாகவதர்

## சொந்த வாழ்க்கை

1957 ஆம் ஆண்டு இவர் கேரளா, கல்பாத்தியில் இறந்தார். இவரது மனைவி ருக்மணி அம்மாள் 1991 இல் காலமானார். இவர்களுக்கு 7 மகன்களும் 4 மகள்களும் பிறந்தார்கள்.